VII Kreetan härkä

Tähän saakka Herakleen kaikki urotyöt olivat tapahtuneet manner-Kreikkaan kuuluvalla Peloponneseksella; enää siellä ei ollut jäljellä hirviöitä hänen tapettavakseen, ei tarunomaisia eläimiä vangittavaksi elävinä, eikä yleisiä maanvaivoja siivottavaksi, joten Eurystheus kysyi meren takana asuvilta ystäviltään, olisiko näillä samanlaisia ongelmia. Kreetan kuningas Minos lähetti sanan, että hänen Knossoksen palatsinsa ulkopuolella riehui pelloilla villi härkä. Itse asiassa kyseessä oli härkä, jonka Minoksen vaimo Pasifae oli petkuttanut rakastelemaan itsensä kanssa; himon tähän eläimeen oli hänessä synnyttänyt Poseidon, kun Minos oli kieltäytynyt uhraamasta tuota erityisen komeaa härkää jumalalle. Joka aamu Pasifae meni ulos pelloille ja yritti vietellä härän, mutta tuloksetta – härkää kiinnosti enemmän kasteenraikas ruoho. Pasifae pyysi Daidalosta, joka oli taitava rakentaja, keksimään ratkaisun ja pari päivää myöhemmin Daidalos esitteli hänelle pyörien päälle rakennetun onton puulehmän, joka seuraavana päivänä työnnettiin härän pellolle sisällään varsin epämukavassa asennossa Pasifae. Juoni onnistui ja Pasifaen seuraavalla lapsella oli lapsen pää, minkä vuoksi lapsi sai nimekseen Minotauros (Minos-härkä). Minos ja Pasifae olivat niin noloja, että kehottivatDaidalosta rakentamaan labyrintin, valtavan holviverkoston palatsin alle, kodiksi heidän omituiselle pojalleen. Kenties Minos halusi pojalleen. Kenties Minos halusi päästä lopullisesti eroon poikansa todellisesta isästä ja juuri Herakles oli oikea mies tehtävään. Herakles toi härän elävänä Eurystheukselle ja eräänä iltana härkä katkaisi liekanarunsa ja vaelsi maaseutua hävittäen Marathoniin, kunnes Theseus surmasi sen.